Jacob Houlind (født 16. september 1971) har været adm. direktør og koncernchef i Nordisk Film TV i Norden siden februar 2006. Han tiltrådte 25 februar 2016 stillingen som Group CEO og Koncernchef for Banijay Nordic, som er et resultat af fusionen af det tidligere Nordisk Film TV i Norden og Zodiak Media og dermed skabtes Nordens største Film og TV producent. Jacob Houlind er student fra Sorø Akademis Skole, Cand. Jur fra Københavns Universitet og har en Executive MBA fra Copenhagen Business School. Jacob Houlind har også en datter, Isolde, med tv-værten og entreprenøren Andrea Elisabeth Rudolph samt tre sønner, Svend, Karl Peter og Herman, med journalisten Mette Kjær, som han bor sammen med på Frederiksberg.  Karriere Jacob Houlind tiltrådte 1. februar 2006 stillingen som adm. direktør og CEO for Nordisk Film TV i Norden for derefter i Februar 2016 at fortsætte som Group CEO og Koncernchef i det fusionerede selskab mellem Nordisk Film TV og Zodiak Media, Banijay Nordic. Han kom før det fra en stilling som Adm. Direktør for et datterselskab i Zodiak Media .  Jacob Houlind startede sin mediekarriere som jurist på  Discovery Networks Danmark  Banijay Nordic's aktiviteter tæller foruden joint venture samarbejdet med BBC Worldwide selskaberne Nordisk Film TV, Mastiff Media, Pineapple, Respirator og Live People i Danmark, Nordisk Film TV, Mastiff, Jarowskij og Yellow Bird i Sverige, Nordisk Film & TV, Mastiff og Yellow Bird i Norge, de finske selskaber Banijay Finland og Zodiak Finland samt Yellow Bird UK i England og Yellow Bird US i USA. Banijay Nordic producerer årligt mellem 200-300 tv serier og film. Jacob Houlind er medejer af Banijay Group samt reklamebureauet Volume og online fitnessudbyderen wexer.com. Jacob Houlind er medlem af organisationen bag de amerikanske Emmy Awards. Desuden er han  Advisory Board Member i EMC (Entertainment Master Class) og tidligere medlem af VL-gruppe 89.  Nordisk Film TV var indtil 2009 Egmont ejet, hvor det blev købt af det franske medieselskab Banijay Group . Banijay Group er verdens største uafhængige Film & TV producent med selskaber i 16 lande i verden og grundlagt af Stéphane Courbit (LOV Group) samt Bernard Arnault (Louis Vuitton Moët Hennessy/LVMH) og Agnellifamilien (Fiat og Maserati). Siden fusionen mellem Banijay Group og Zodiak Media i 2016 ejes Banijay Group af LOV Group v. Stéphane Courbit (31,1%) samt medieselskaberne D'Agostini (30,8%) og Vivendi (28,4%) og de resterende (9,7%) af ledende Banijay medarbejdere.